עובד חדש שהגיע עם תוכנית ביטוח פנסיוני כלשהי – על המעסיק להתחיל להפריש עבורו רק אחרי 3 חודשים, אך לאחר מכן יצטרך להפריש עבורו גם בגין שלושת החודשים האלה. עובד חדש ללא תוכנית , יבוטח רק לאחר שישה חודשים.
שיעורי ההפרשה החלים על המעביד והעובד הם אלה שקיימים בתוכנית הביטוח הפנסיוני של העובד, אך לפחות לפי צו ההרחבה – 6% תגמולי עובד ; 6.5% תגמולי מעסיק (כולל אובדן כושר עבודה) ו-6% פיצויים ע"ח המעסיק. אם במקום העבודה החדש נהוג להפריש 8.33% פיצויים, כך יש גם לנהוג לגבי העובד החדש.
אם העובד הגיע עם תוכנית פנסיה ותיקה, חובה על המעסיק להפריש לפי הקבוע בה: 7% ע"ח העובד ; המעסיק משלם 7.5% ו-6% פיצויים; קרנות הפנסיה הותיקות: מבטחים, מקפת, ק.ג.מ., נתיב קרן בנין קרן חקלאים, הדסה, אגד. בגילעד שיעורי ההפרשה לפי התקנון הם אומנם 17.5% בסך הכל, אך צו ההרחבה גובר: 6%, 6.5% 6% – בהתאמה.